Správa Komisie Európskemu parlamentu a Rade o výdavkoch Záručnej sekcie EPUZF Systém včasného varovania č. 11+12/2006 /* SEK/2007/0148 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 5.2.2007 SEK(2007) 148 v konečnom znení . SPRÁVA KOMISIE EURÓPSKEMU PARLAMENTU A RADE o výdavkoch Záručnej sekcie EPUZF Systém včasného varovania č. 11+12/2006 OBSAH 1. PREDBEžNÉ VYUžÍVANIE ROZPOčTOVÝCH PROSTRIEDKOV 2 2. PRIPOMIENKY K PLNENIU ROZPOčTU NA ROK 2006 2 3. ZÁVERY 2 PREDBEžNÉ VYUžÍVANIE ROZPOčTOVÝCH PROSTRIEDKOV Čerpanie prostriedkov v rámci výdavkovej kapitoly 1 rozpočtu dosiahlo 49 821,6 milióna EUR, t. j. 97,6% počiatočne pridelených prostriedkov. Je to čistá suma po odpočítaní súm, ktoré boli spätne získané na základe finančných opráv pri zúčtovaní Záručnej sekcie EPUZF a na základe pozastavení a znížení záloh uložených v priebehu rozpočtového roka. V porovnaní s počiatočne pridelenými rozpočtovými prostriedkami vykazuje predbežné využívanie prostriedkov za obdobie od 16. októbra 2005 do 15. októbra 2006 uvedené v priloženej tabuľke, celkové nedostatočné čerpanie vo výške približne – 1 229,1 milióna EUR, ktoré je možné ďalej rozdeliť takto: - pre výdavkovú podkapitolu 1a predstavuje – 1 104,7 milióna EUR a - pre výdavkovú podkapitolu 1b predstavuje – 124,4 milióna EUR. PRIPOMIENKY K PLNENIU ROZPOčTU NA ROK 2006 Na predbežné plnenie rozpočtu vplýva množstvo faktorov, ktoré je možné pre najdôležitejšie články a položky načrtnúť takto: (Poznámka: V zátvorke sa uvádza úroveň prečerpania (+) alebo nedostatočného (–) čerpania). Menové faktory Kurz eura voči doláru Vo výdavkoch vynaložených v uvedenom období sa zohľadňuje pohyb kurzu eura voči doláru. V prípade veľkej časti vývozných náhrad za poľnohospodárske výrobky, najmä za obilniny a cukor, a v niektorých prípadoch štátnej pomoci, ako napr. pomoc pre bavlnu, sú výdavky ovplyvnené vývojom kurzu dolára. Rozpočet prijatý rozpočtovým orgánom bol v súlade s článkom 8 ods. 1 nariadenia Rady (ES) č. 2040/2000 vypracovaný na základe priemerného paritného kurzu, ktorý bol za obdobie júl až september 2005 na úrovni 1 EUR = 1,22 USD. Je potrebné uviesť, že v období od 1. augusta 2005 do 31. júla 2006 bol priemerný paritný kurz približne 1 EUR = 1,22 USD, teda zodpovedal úrovni kurzu, ktorý sa použil pri zostavovaní rozpočtu na rok 2006. Ďalšie faktory týkajúce sa výdavkovej podkapitoly 1a – výdavky v rámci SPP (okrem rozvoja vidieka) V prípade výdavkovej podkapitoly 1a boli rozpočtové prostriedky nedostatočne čerpané tak pre trhové opatrenia, ako aj pre sektory priamej pomoci: - v prípade trhových opatrení dosiahlo nedostatočné čerpanie výšku– 440,4 milióna EUR. V rámci jednotlivých trhov však čerpanie nebolo rovnorodé. Rozpočtové prostriedky boli nedostatočne čerpané v trhových sektoroch obilnín, náhrad za výrobky neuvedené v prílohe I, priadnych rastlín, ovocia a zeleniny, hovädzieho, teľacieho a bravčového mäsa, vajec a hydiny, zatiaľ čo boli prečerpané v trhových sektoroch cukru a mlieka a mliečnych výrobkov; - v prípade priamej pomoci dosiahlo nedostatočné čerpanie výšku– 765,7 milióna EUR a týkalo sa všetkých schém v tejto oblasti; - výsledok opráv zúčtovania bol približne o 139,0 miliónov EUR nižší ako suma, z ktorej sa vychádzalo v rozpočte na rok 2006, čo viedlo k dodatočným výdavkom v rovnakej výške. Intervencie na poľnohospodárskych trhoch (– 440,4 miliónov EUR ) Obilniny (– 137,2 milióna EUR) Toto nedostatočné čerpanie bolo v prvom rade spôsobené nižšími výdavkami vynaloženými členskými štátmi v dôsledku nižšej priemernej sadzby vývozných náhrad poskytnutých na vývoz pšenice obyčajnej a jačmeňa, ako aj menších celkových vyvezených množstiev, v porovnaní s množstvami a sadzbami, z ktorých sa vychádzalo v rozpočte na rok 2006. Okrem toho mali vyššie príjmy získané z predaja uskladnených obilnín za následok nižšie výdavky za verejné uskladnenie v porovnaní s predpokladmi, z ktorých sa vychádzalo v rozpočte na rok 2006. Náhrady za výrobky neuvedené v prílohe I (– 140,9 milióna EUR) Všeobecný pokles výšky vývozných náhrad a menšie množstvá vyvezených spracovaných poľnohospodárskych výrobkov spôsobili zníženie platieb náhrad členských štátov, čo viedlo k uvedenému nedostatočnému čerpaniu rozpočtových prostriedkov pridelených na toto opatrenie v rozpočte na rok 2006. Cukor (144,7 milióna EUR) Toto nadmerné čerpanie spôsobila najmä skutočnosť, že vyvezené množstvá cukru na voľný trh, za ktoré bola poskytnutá vývozná náhrada, boli podstatne vyššie ako množstvá, z ktorých sa vychádzalo v rozpočte na rok 2006, keď sa predpokladalo, že okrem približne 1,74 metrických ton cukru určeného na vývoz v období 2005/2006 sa z intervenčných zásob vyvezie 1,0 metrických ton. Priadne rastliny (– 33,9 milióna EUR) Zvýšenie svetovej ceny bavlny viedlo k zníženiu výšky pomoci pre bavlnu a k následnému zníženiu výdavkov vynaložených členskými štátmi, čo vyvolalo uvedené nedostatočné čerpanie rozpočtových prostriedkov pre toto opatrenie na rok 2006. Ovocie a zelenina (– 172,4 milióna EUR) V porovnaní s predpokladmi, z ktorých sa vychádzalo v rozpočte na rok 2006, toto nedostatočné čerpanie vzniklo v dôsledku nižších výdavkov vynaložených členskými štátmi, v prvom rade kvôli menším množstvám paradajok dovezených do spracovateľských podnikov a tomu zodpovedajúcej pomoci, a ďalej kvôli poklesu výdavkov uskutočnených členskými štátmi v prospech operačných fondov pre výrobné organizácie. Mlieko a mliečne výrobky (151,6 milióna EUR) Rada prijala návrh Komisie týkajúci sa úpravy načasovania úhrad poplatkov za mlieko pre príslušné členské štáty. Pre kvótový rok 2005/2006 bude preto poplatok uhradený v rozpočtovom roku 2007 namiesto rozpočtového roka 2006, ako sa predpokladalo pri prijímaní rozpočtu na rok 2006. Výber poplatkov za mlieko je príjmom do rozpočtu a znižuje zodpovedajúce výdavky v sektore mlieka. Následkom tejto zmeny časového rozvrhu sa v roku 2006 nevyberú žiadne poplatky za mlieko, čo vyvolá nárast príslušných výdavkov na mlieko a mliečne výrobky a povedie k uvedenému prečerpaniu rozpočtových prostriedkov pre tento sektor. Hovädzie a teľacie mäso (– 135,1 milióna EUR) V porovnaní s predpokladmi, z ktorých sa vychádzalo v rozpočte na rok 2006, vzniklo toto nedostatočné čerpanie v dôsledku poklesu výdavkov vynaložených členskými štátmi, v prvom rade kvôli menším vyvezeným množstvám čerstvého mäsa a živých zvierat, ako aj kvôli nižšej sadzbe vážených priemerných vývozných náhrad poskytnutých na tieto vývozy. Okrem toho výdavky vynaložené členskými štátmi na uhradenie nevyrovnaných zostatkov v rámci mimoriadnych podporných opatrení boli nižšie ako odhady, z ktorých sa vychádzalo v rozpočte na rok 2006. Bravčové mäso, vajcia a hydina (– 62,9 milióna EUR) V porovnaní s predpokladmi, z ktorých sa vychádzalo v rozpočte na rok 2006, bolo toto nedostatočné čerpanie spôsobené nižšími výdavkami vynaloženými členskými štátmi na vývozné náhrady v dôsledku pozastavenia vyplácania vývozných náhrad na čerstvé a mrazené bravčové mäso a taktiež v dôsledku omnoho menších množstiev vyvezenej hydiny. Priama pomoc (– 765,7 milióna EUR) Nedostatočné čerpanie v prípade oddelenej priamej pomoci dosiahlo – 427,5 milióna EUR a týkalo sa najmä vykonávania schémy jednotných platieb v niektorých členských štátoch. Pri zdôvodnení tohto nedostatočného čerpania sa tieto členské štáty odvolávajú na početné administratívne námietky príjemcov pomoci, ktorí nesúhlasia s množstvom práv, ktoré im boli pridelené príslušnými orgánmi členských štátov, alebo na iné administratívne ťažkosti spojené so spracovaním a vyplácaním pomoci. Členské štáty tiež uviedli, že mnohí malí príjemcovia si neuplatnili svoj nárok na vyplatenie tejto pomoci, ak bola jej očakávaná výška nízka, a prispeli tak k nedostatočnému čerpaniu rozpočtových prostriedkov. Pokiaľ ide o inú priamu pomoc, nedostatočné čerpanie dosiahlo – 280,4 milióna EUR a vzťahuje sa najmä na tieto schémy pomoci: - nižšie prémiové platby na tabak uhradené členskými štátmi z dôvodu menších množstiev vyprodukovaného tabaku v porovnaní s množstvami, z ktorých sa vychádzalo v rozpočte na rok 2006; - nižšie platby kompenzačnej pomoci na banány najmä vďaka priaznivým trhovým podmienkam. Audit poľnohospodárskych výdavkov (139,0 milióna EUR) Čiastky získané spätne prostredníctvom finančných opráv uložených rozhodnutiami o zúčtovaní dosiahli približne – 261,0 milióna EUR. Tieto čiastky predstavujú príjem pre rozpočet a znižujú celkové rozpočtové výdavky. Skutočne získaná suma v porovnaní so sumou – 400,0 miliónov EUR, ktorá bola v rozpočte na rok 2006 určená na opravy zúčtovania, je dôvodom nedostatočného čerpania týchto rozpočtových prostriedkov. Dôsledkom uvedeného nedostatočného čerpania je v podstate nárast výdavkov Záručnej sekcie EPUZF o 139,0 miliónov EUR. Ďalšie faktory týkajúce sa výdavkovej podkapitoly 1b – Rozvoj vidieka (– 124,4 milióna EUR) Viazané rozpočtové prostriedky určené na rozvoj vidieka (EÚ-15) a na prechodný nástroj pre EÚ-10 sa stanovili na maximálnej možnej úrovni pre túto podkapitolu. Všetky viazané rozpočtové prostriedky vyčlenené v rozpočte na rok 2006 pre prechodný nástroj, ktorý sa implementuje na základe diferencovaných rozpočtových prostriedkov, sa realizovali. Súčasné nedostatočné čerpanie sa týka viazaných rozpočtových prostriedkov Záručnej sekcie EPUZF určených na rozvoj vidieka pre EÚ-15 a je dôsledkom nedostatočnej implementácie niektorých schém rozvoja vidieka, a to najmä v dvoch členských štátoch. ZÁVERY Vzhľadom na vyššie vysvetlené nedostatočné čerpanie, ktoré predstavuje– 1 104,7 milióna EUR pre výdavkovú podkapitolu 1a, Komisia navrhla rozpočtovému orgánu prostredníctvom predloženého opravného rozpočtu č. 6/2006 znížiť rozpočtové prostriedky Záručnej sekcie EPUZF pre túto výdavkovú podkapitolu o 860,0 miliónov EUR. Tento opravný rozpočet bol prijatý na plenárnom zasadnutí Európskeho parlamentu v decembri 2006 a tým boli konečné viazané rozpočtové prostriedky na rok 2006 pre Záručnú sekciu EPUZF znížené z pôvodnej čiastky vo výške 51 050,7 milióna EUR na 50 190,7 milióna EUR (výdavková kapitola 1). [pic]